Churro - Biquipedia, a enziclopedia libre

# Churro

### De Biquipedia

O churro ye ra denominazión burxanta d'a forma de castellán charrada en as poblazions de l'interior de Balenzia y Castillón que ne fan es pobladors d'altras parzanas mugantas. Ista forma local d'a luenga castellana s'establiore sobre un aria d'antigo charrar aragonés, fabla d'a cuala bi-n'han remaso numbrosas parolas, permitindo asinas diferenziar-lo d'altras formas d'o castellán per o suyo sustrato aragonés.

## [Editar] Destribuzión

- En Castillón: Bals de Villafermosa, Alto Millars, Alto Palanzia, con a Sierra d'Espadán, Biber e Segorb.

- En Balenzia: Rincón d'Ademuz, Chelba, Chiva, Alberic, Enguera y parti oczidental d'a redolada de Liria, con Billar de l'Arquebispe.

## [Editar] Descripzión

En tota ixa zona pued sentir-se'n:

- A) Casos de J que probién de a x aragonesa y que en castellán son c u z: Jada (ixada), juela ixuela, aje (faixo).

- B) Cherundios y mesmo partizipios formatos con o tema de perfeuto como se beye en o Poema de Yuçuf, en o charrar baturro y en bellas bariedaz de l'Alto Aragón: dijendo, hiziendo, quisiendo, supido, tuvido.

- C)Emplego d'as particlas en/ne < INDE.

Cosas ya no tan chenerals son:

- D) Un seseyo de tipo Balenziano (que no trobamos en Enguera).

- E) Achiquidor -iquio por -ico (que tamién trobamos en murziano).

- F) En l'Alto Millars y Fanzara tenemos j > f en jondo, jundir, jacé, jumar, Jelipe., erenzio de a h- aspirata castellana que encara esiste en parte de l'andaluz y extremeño, que astí ha dato una j normal castellana, igual que en o caso de joder (foter), d'o castellán cheneral.

- G) En Fanzara tenemos distinzión entre una -s- sonora /z/ que bién de a s sonora medieval y de la -ds-, y una -s- xorda /s/ que ye erenzia de la -s- sorda medieval y de la -ts-, (ç, c):

Exemplos: casa, aseite, cosina, queso, ssinco, cabessa, cruss, passa, massa

- H) En Billar del Arzquebispe y atros puntos bi ha palatalizazión d'a l inicial: llatonero, lladrar, llatido, llatir

- I) l'Aria d'o surueste de Balenzia, con Enguera, Navarrés y Anna ye espezial. Esiste ra denominazión de local Enguerino pa o charrar local.

Retrieved from "http://an.wikipedia.org../../../c/h/u/Churro.html"

Categoría: Español

##### Views

- Articlo
- Descusión
- Current revision

##### Rechirar

##### Atras luengas

- Español